**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**HOTĂRÂREA NR. 47**

**din 23 aprilie 2019**

**privind aprobarea deplasării unei delegaţii a municipiului Câmpulung Moldovenesc la Dąbrowa Górnicza - Polonia, în perioada 03-05 mai 2019**

 Consiliul Local al municipiului Câmpulung Moldovenesc, întrunit în ședința ordinară din data de 23 aprilie 2019;

 Având în vedere:

 -Expunerea de motive a primarului municipiului Câmpulung Moldovenesc, înregistrată la nr. 10997 din 11.04.2019;

 -Raportul Direcției economice, înregistrat la nr. 10998 din 11.04.2019;

 -Raportul Centrului Național de Informare și Promovarea Turistică, înregistrat la nr. 10999 din 11.04.2019;

 -Raportul Comisiei de specialitate a Consiliului Local;

 -Invitația primarului orașului Dabrowa Górnicza, înregistrată la nr. 7528/13.03.2019;

 -Art. 1 și art. 11, alin. (3) din Hotărârea Guvernului nr. 518/1995 privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar, cu modificările şi completările ulterioare;

 -Art. 40 alin.(1) din Legea nr. 273/2006 privind finanţele publice locale, cu modificările şi completările ulterioare;

 În temeiul art. 36 alin.(4) lit. a), alin.(6) lit.a) pct. 4, art. 45 alin.(2) lit.a), art. 47 şi art. 49 din Legea nr. 215/2001 a administraţiei publice locale, republicată, cu modificările şi completările ulterioare,

**HOTĂRĂȘTE:**

 **Art.1.**Se aprobă deplasarea unei delegaţii a municipiului Câmpulung Moldovenesc la Dąbrowa Górnicza - Polonia, în perioada 03 - 05 mai 2019, conform anexei care face parte integrantă din prezenta hotărâre.

 **Art.2.**Se aprobă alocarea din bugetul local al municipiului Câmpulung Moldovenesc a sumei de 10136 lei, reprezentând 8000 lei cheltuieli cu transportul și cazarea intermediară, 800 lei cheltuieli de protocol și 1336 lei diurna, din capitolele 87.02.04 - „Turism” și 51.02.01.03- „Autorități executive.”

 **Art.3.**Primarul municipiului Câmpulung Moldovenesc, prin aparatul de specialitate, va aduce la îndeplinire prevederile prezentei hotărâri.

|  |  |  |
| --- | --- | --- |
|  **PREŞEDINTE DE ŞEDINŢǍ,****Lițu Nicolae** |  |  **Contrasemnează:** **SECRETARUL MUNICIPIULUI** **Toader Mândrilă** |